Úradný vestník L 071 , 17/03/1990 S. 0036 - 0036

Fínske špeciálne vydanie: Kapitola 3 Zväzok 32 S. 0084

Švédske špeciálne vydanie: Kapitola 3 Zväzok 32 S. 0084



Smernica Rady z 5. marca 1990 o hybridných chovných ošípaných na plemenitbu (90/119/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 88/661/EHS z 19. decembra 1988 o zootechnických normách použiteľných pre chovné zvieratá druhu chovné ošípané [1], najmä na článok 8, so zreteľom na návrh Komisie, keďže zámerom smernice Rady 88/661/EHS bola predovšetkým postupná liberalizácia obchodu s hybridnými chovnými ošípanými vo vnútri spoločenstva; keďže je preto potrebné ďalšie zosúladenie s ohľadom na prijatie týchto zvierat na plemenitbu; keďže ustanovenia o prijatí na plemenitbu sa vzťahujú jednak na zvieratá a jednak na ich spermie, vajíčka alebo embryá; keďže z toho hľadiska je potrebné predísť zavedeniu vnútroštátnych ustanovení o prijatí hybridných chovných ošípaných a ich spermií, vajíčok a embryí na plemenárske účely, ktoré by viedli k zákazu alebo obmedzeniu obchodu vo vnútri spoločenstva alebo k jeho prekážkam či už v prípade prirodzeného párenia, umelej inseminácie, alebo odobratia vajíčok či embryí; keďže hybridné chovné prasničky a hybridné chovné kance, ich spermie, vajíčka a embryá by nemali podliehať zákazu, obmedzeniu alebo prekážkam v súvislosti s chovom; keďže ustanovenie, že manipuláciu s tými spermiami, vajíčkami a embryami musí vykonávať úradne schválený personál, je schopné poskytnúť záruky na dosiahnutie želaného cieľa; keďže vzhľadom na osobité podmienky existujúce v súčasnej dobe v Španielsku a Portugalsku je potrebné stanoviť v týchto členských štátoch dlhšie obdobie na uplatnenie tejto smernice, PRIJALA ÚTO SMERNICU: Článok 1 Členské štáty musia zabezpečiť, bez toho, aby boli dotknuté predpisy, ktoré sa týkajú zdravia zvierat, aby nebol zákaz alebo obmedzenie alebo prekážka pre: - prijatie hybridných chovných prasničiek na plemenitbu, - prijatie hybridných chovných kancov na prirodzené párenie, - prijatie hybridných chovných kancov, ktorých línia bola testovaná na úžitkovosť a stanovenie ich genetickej hodnoty, na umelú insemináciu, - využitie spermií zvierat uvedených v tretej zarážke, - prijatie hybridných chovných kancov alebo využite ich spermií na oficiálne testovanie v rámci kvantitatívnych limitov potrebných na testovanie ich úžitkovosti a stanovenie ich genetickej hodnoty, - využitie vajíčok a embryí od hybridných chovných prasničiek. Článok 2 Členské štáty musia zabezpečiť, bez toho, aby boli dotknuté predpisy, ktoré sa týkajú zdravia zvierat, aby bol zber, ošetrovanie a prechovávanie spermií, vajíčok a embryí na obchodné účely vykonávaný úradne schváleným strediskom alebo úradne schváleným personálom. Článok 3 Členské štáty prijmú zákony, iné právne predpisy a administratívne opatrenia potrebné na dosiahnutie súladu s touto smernicou do najneskôr do 1. januára 1991. Bezodkladne o tom informujú Komisiu. Španielskemu kráľovstvu a Portugalsku sa však poskytuje dodatočná lehota dvoch rokov na dosiahnutie súladu s touto smernicou. Článok 4 Táto smernica je adresovaná členským štátom. V Bruseli 5. marca 1990 Za Radu predseda J. Walsh [1] Ú. v. ES L 382, 31.12.1988, s. 36. --------------------------------------------------